CELEX: C2006/294/08
Language: fi
Date: 2006-12-02 00:00:00
Title: Asia C-113/04 P: Yhteisöjen tuomioistuimen tuomio (ensimmäinen jaosto) 21.9.2006 — Technische Unie BV v. Euroopan yhteisöjen komissio, CEF City Electrical Factors BV, CEF Holdings Ltd ja Nederlandse Federatieve Vereniging voor de Groothandel op Elektrotechnisch Gebied (Muutoksenhaku — Kartellit tai muut yhteisjärjestelyt — Sähköteknisten tuotteiden markkinat Alankomaissa — Tukkukauppaa käyvien yritysten yhteenliittymä — Sopimukset ja yhdenmukaistetut menettelytavat, joissa on kyse kollektiivisesta yksinoikeusjärjestelystä ja hintojen vahvistamisesta — Sakot)

2.12.2006   
            
            
               FI
            
            
               Euroopan unionin virallinen lehti
            
            
               C 294/5
            
         Yhteisöjen tuomioistuimen tuomio (ensimmäinen jaosto) 21.9.2006 — Technische Unie BV v. Euroopan yhteisöjen komissio, CEF City Electrical Factors BV, CEF Holdings Ltd ja Nederlandse Federatieve Vereniging voor de Groothandel op Elektrotechnisch Gebied
   (Asia C-113/04 P) (1)
   
   (Muutoksenhaku - Kartellit tai muut yhteisjärjestelyt - Sähköteknisten tuotteiden markkinat Alankomaissa - Tukkukauppaa käyvien yritysten yhteenliittymä - Sopimukset ja yhdenmukaistetut menettelytavat, joissa on kyse kollektiivisesta yksinoikeusjärjestelystä ja hintojen vahvistamisesta - Sakot)
   (2006/C 294/08)
   Oikeudenkäyntikieli: hollanti
   Asianosaiset
   
      Kantaja: Technische Unie BV (edustajat: asianajajat P. Bos ja C. Hubert)
   
      Muut osapuolet: Euroopan yhteisöjen komissio (edustajat: asiamies W. Wils ja asianajaja H. Gilliams), CEF City Electrical Factors BV, CEF Holdings Ltd ja Nederlandse Federatieve Vereniging voor de Groothandel op Elektrotechnisch Gebied (edustaja: asianajaja E. Pijnacker Hordijk)
   Oikeudenkäynnin kohde
   Valitus ensimmäisen oikeusasteen tuomioistuimen (ensimmäinen jaosto) yhdistetyissä asioissa T-5/00 ja T-6/00, Nederlandse Federatieve Vereniging voor de Groothandel op Elektrotechnisch Gebied ja Technische Unie BV vastaan komissio, 16.12.2003 antamasta tuomiosta, jolla ensimmäisen oikeusasteen tuomioistuin hylkäsi kanteen, jossa vaadittiin EY:n perustamissopimuksen 81 artiklan mukaisesta menettelystä (asia IV/33.884 — Nederlandse Federatieve Vereniging voor de Groothandel op Elektrotechnisch Gebied ja Technische Unie) 26 päivänä lokakuuta 1999 tehdyn komission päätöksen 2000/117/EY (EYVL 2000, L 39, s. 1) kumoamista
   Tuomiolauselma
   
               1)
            
            
               Euroopan yhteisöjen ensimmäisen oikeusasteen tuomioistuimen yhdistetyissä asioissa T-5/00 ja T-6/00, Nederlandse Federatieve Vereniging voor de Groothandel op Elektrotechnisch Gebied ja Technische Unie vastaan komissio, 16.12.2003 antama tuomio kumotaan ainoastaan siltä osin kuin ensimmäisen oikeusasteen tuomioistuin jätti tutkimatta, kun se tarkasteli kanneperustetta, joka koski käsittelyaikojen kohtuullisuuden periaatteen loukkaamista, onko Euroopan yhteisöjen komission vastuulla oleva koko hallinnollisen menettelyn — väitetiedoksiantoa edeltänyt vaihe mukaan lukien — liiallinen kesto voinut vaikuttaa Technische Unie BV:n tuleviin puolustautumismahdollisuuksiin.
            
         
               2)
            
            
               Valitus hylätään muilta osin.
            
         
               3)
            
            
               Technische Unie BV:n ensimmäisen oikeusasteen tuomioistuimessa nostama kanne hylätään käsittelyaikojen kohtuullisuuden periaatteen loukkaamista koskevaa kanneperustetta koskevilta osin.
            
         
               4)
            
            
               Technische Unie BV velvoitetaan korvaamaan tästä menettelystä aiheutuneet oikeudenkäyntikulut. Technische Unie BV vastaa ensimmäisessä oikeusasteessa käytyihin menettelyihin, jotka johtivat yhdistetyissä asioissa T-5/00 ja T-6/00, Nederlandse Federatieve Vereniging voor de Groothandel op Elektrotechnisch Gebied ja Technische Unie vastaan komissio, 16.12.2003 annettuun tuomioon, liittyvistä oikeudenkäyntikuluista mainitun tuomion tuomiolauselman 3 kohdassa määrätyllä tavalla.
            
         
      (1)  EUVL C 106, 30.4.2004.